title: Ozzy Osbourne
text: John Michael Osbourne, mas conoixito como Ozzy Osbourne, ye un cantaire y compositor de heavy metal naixito o 3 d'aviento de 1948 en Birmingham, Anglaterra. Estió miembro d'o grupo Black Sabbath, prencipiando dimpués una luenga carrera en solitario.
  
  Biografía 
  Fillo de John Tomas y Lillian Osbourne. Estió o quatreno de seis chirmans: tres chirmanas mas grans (Jean, Iris y Gillian) y dos chirmans mas chicotz (Paul y Tony). Dimpués d'una nineza pobre, en una família desestructurata, deixó a escuela a os 15 anyos y dimpués de fer diferents fainas prencipió una carrera delictiva. Poco dimpués fue detenito por robo y condenato a 3 meses de garchola (parti d'os suyos tatuaches perteneixen a ista epoca).
   
  Estió cantaire en chicotz grupos musicals dica que conoixió a Tony Iommi, Bill Ward y Terence "Geezer" Butler, chunto a os que formó o grupo musical Earth que mes entabant se diría Black Sabbath.
  
  Tien seis fillos: Elliot, Louis, Jessica (d'o suyo primer matrimonio) y Aimee, Kelly y Jack (d'o matrimonio
  con Sharon Osbourne).
  
  A suya vida ha estau siempre marcata por l'adicción a diversas drogas y a excentricidat. Una d'as anecdotas mas conoixitas ye quan rancó o tozuelo d'un muriciego d'un mueso, mientres un concierto. A historia se repitió en una chunta d'a cadena BBC, ista vegada con dos palomos, que i levó seguindo un consello d'a suya muller, como simbolo d'a paz; o exceso d'alcohol le fació xublidar o proposito.
  
  En 1989 fue detenito por intento d'homicidio d'a suya muller. Dimpués de 3 meses d'internamiento en un centro de desintoxicación a parella se reconcilió.
  
  En 2001 a cadena MTV fació una serie dita "The Osbournes", protagonizata por a suya familia y rodata en casa suya, que le tornó a fer popular.
  
  Discografía
  
  Con Black Sabbath 
  1970: Black Sabbath
  1970: Paranoid
  1971: Master of Reality
  1972: Black Sabbath, Vol. 4
  1973: Sabbath Bloody Sabbath
  1975: Sabotage
  1976: Technical Ecstasy
  1976: We Sold Our Soul for Rock 'n' Roll
  1978: Never Say Die!
  1998: Reunion
  2002: Past Lives
  
  En solitario 
  1980: Blizzard of Ozz
  1981: Diary of a Madman
  1983: Bark at the Moon
  1986: The Ultimate Sin
  1987: Tribute
  1988: No Rest for the Wicked
  1991: No More Tears
  1993: Live & Loud
  1995: Ozzmosis
  2001: Down to Earth
  2002: Live at Budokan
  2007: Black Rain
   2010: Scream
   2020: Ordinary Man
   2022: Patient Number 9
  
  Vinclos externos 
  
   Pachina web oficial.
  
  Cantaires d'o Reino Uniu
  Cantaires de heavy metal
  Cantaires en anglés
  Naixius de Birmingham
  1948 (naixencias)